༄༅། །བསངས་མཆོད།
ཀྱཻ། སློབ་དཔོན་རྣམ་སྣང་སྲུང་བ་ཡི། །གྲུབ་པའི་གནས་མཆོག་ཆོས་མཛད་
བཅས། །སྐྱོང་མཛད་གཉུག་མར་གནས་པ་དང་། །གློ་བུར་ལྷགས་པའི་གཞི་ཡི་བདག།
མ་ལུས་འཁོར་དང་བཅས་པ་ལ། །མཉེས་བྱེད་བདུད་རྩིའི་དུད་སྤྲིན་དང༌། །ཕྱེ་མར་
ཞལ་ཟས་ཇ་ཆང་སྐྱེམས། །མཁོ་དགུའི་མཐུན་རྫ་ས་ནམ་མཁའི་མཛོད། །དངོས་བཤམས་
ཡིད་ཀྱིས་སྤྲུལ་ཏེ་འབུལ། །དབང་ཤེས་མ་ལུས་བདེ་ཆེན་གྱིས། །ཚིམས་པ་ཆེན་
པོར་ལོངས་སྤྱོད་ནས། །ཇི་སྲིད་ནམ་མཁའ་གནས་ཀྱི་བར། །མི་འཛད་མཆོད་སྤྲིན་
འབྱུང་གྱུར་ཅིག །མ་རིག་དབང་གིས་ཁྱེད་ཐུགས་དང་། །འགལ་བར་གྱུར་ཀུན་
བཟོད་བཞེས་ཤིང༌། །ཀོ་ལོང་ཕྲག་དོག་མ་དམ་པར། །ཡོན་བདག་གནས་མལ་
མཛད་དུ་གསོལ། །གྲུབ་པའི་སློབ་དཔོན་བཻ་རོ་ཡིས། །བྱིན་བརླབ་དབེན་གནས་
བསྲུང་བ་དང༌། །དེ་འཛིན་རྣལ་འབྱོར་བདག་ཅག་རྣམས། །བུ་སྡུག་བཞིན་དུ་སྐྱོང་
བར་མཛོད། །བྱང་ཆུབ་སྒྲུབ་ལ་འགལ་རྐྱེན་གྱི། །སྐབས་བཙལ་གླགས་ལྟ་བསམ་
སྦྱོར་ངན། །ནང་དགྲ་འཇིགས་བརྒྱད་མི་མཐུན་ཕྱོགས། །ཐམས་ཅད་ཞི་ཞིང་བཟློག་
པ་དང་། །མཐུན་རྐྱེན་ཚེ་བསོད་དཔལ་འབྱོར་སོགས། །ཆོས་དང་མཐུན་པའི་བསམ་
261

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
དགུ་ཀུན། །གེགས་མེད་ཕུན་ཚོགས་རང་གཞན་གྱི། །དོན་གཉིས་ལྷུན་གྲུབ་བཀྲ་
ཤིས་སྩོལ། །ཅེས་སློབ་དཔོན་བཻ་རོ་ཙ་ནའི་སྒྲུབ་གནས་ཀྱི་བསངས་མཆོད་ཉུང་ངུ་འདི་ཉིད་གནས་འཛིན་སྒྲུབ་པ་པོ་
བསོད་ནམས་བསྟན་སྐྱོང་གི་གསུང་ངོར་རྒྱལ་ཁམས་པས་གང་དྲན་དུ་སྤེལ་བ་མངྒ་ལཾ།།
262

དགེ་པཎ་ཚེ་དབང་མཆོག་གྲུབ་བཀའ་འབུམ།
།